Majlis Bandaraya Seremban

Majlis Bandaraya Seremban ialah sebuah pihak berkuasa tempatan yang mentadbir bandar raya Seremban, Daerah Seremban, Negeri Sembilan. Majlis ini berfungsi untuk memberikan perkhidmatan-perkhidmatan perbandaran kepada penduduk. Ia juga bertanggung jawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandar. Majlis ini diketuai oleh seorang Datuk Bandar dan mempunyai 24 orang Ahli Majlis. Jumlah penduduk bandar raya ini ialah 712,700 orang pada tahun 2024 yang terdiri daripada 57% Melayu, 22% Cina, 15% India dan 6% Bukan Warganegara. Sejarah Sebelum zaman pendudukan Jepun, peranan Unit Penguasa Tempatan Seremban (dikenali sebagai Lembaga Kesihatan - (1897) terletak dibawah pentadbiran Residen yang ditubuhkan melalui Warta Kerajaan No. 285 bertarikh 15hb. September 1899) masih lagi terhad kepada menyediakan keperluan asas sahaja. Namun selepas Perang Dunia Ke-II, pembangunan bandar Seremban begitu pesat dimana perubahan demi perubahan yang berlaku memaksa Lembaga Kesihatan yang terhad aktivitinya diubah menjadi sebuah Lembaga Bandaran melalui Warta Kerajaan No. 143 bertarikh 12hb. Januari 1946 sehingga 1953 apabila ia dinaikkan taraf kepada Majlis Bandaran Seremban. Pengerusi Lembaga Bandaran Seremban selepas perang ialah seorang pegawai Inggeris, LHN Davis manakala Pegawai Daerah Seremban merangkap Setiausaha Lembaga Bandaran ialah YM Raja Azman Bin Raja Sir Chulan. Tanggal 1953, Perlembagaan Lembaga Bandaran Seremban telah dimansuhkan oleh Raja-Raja melalui Warta Kerajaan No. 262 bertarikh 14hb. April 1953. Mematuhi Seksyen 51 (1) Ordinan Pilihanraya Pihak Berkuasa Tempatan 1950, Pilihanraya Kerajaan Tempatan yang pertama telah diadakan pada 22hb. Ogos 1953. Pentadbiran Majlis Bandaran Seremban pada waktu itu sering silih berganti mengikut suasana politik semasa di bandar Seremban. Bandar Seremban telah dibahagikan kepada 4 kawasan pilihanraya iaitu kawasan Temiang, kawasan "Lake, kawasan Rahang dan kawasan Lobak. Apabila Negeri Sembilan telah menjadi anggota Negeri-Negeri Melayu Bersekutu pada tahun 1896, Seremban dengan sendirinya menjadi pusat pentadbiran, perdagangan dan pertanian bagi Negeri Sembilan. Seremban dianggarkan pada waktu itu (1916) memiliki penduduk seramai 20,000 orang dimana deretan bangunan kedai telahpun mula dibina disepanjang Jalan Paul, Jalan Birch, Jalan Cameron (Jalan Dato` Lee Fong Yee) dan Jalan Setul (Jalan Tun Dr. Ismail). Majlis Perbandaran Seremban dan Majlis Perbandaran Nilai bergabung membentuk entiti Majlis Bandaraya Seremban pada 1 Januari 2020. Senarai kepimpinan Berikut adalah senarai Pengerusi atau Presiden Majlis Bandaran Seremban bermula dari tahun 1953 - 22hb. Julai 1965. Daripada tahun 1954, majlis diketuai oleh seorang Presiden yang berkhidmat selama setahun. Bermula tahun 1959, Presiden Majlis diketuai oleh mereka yang memenangi pilihan raya tempatan atau Pilihan Raya Majlis Bandaran Seremban. Pada 23 Julai 1965 pula, Ketua Majlis diambil alih oleh Menteri Besar pada waktu itu. senarai Yang di-Pertua Majlis Yang di-Pertua Majlis Bandaran Yang Dipertua Majlis Perbandarran Menurut Akta Kerajaan Tempatan 1976, ketua Majlis di gelar sebagai Yang Dipertua. Ketua Majlis terus di pegang oleh Menteri Besar Negeri Sembilan sehingga 1998 di mana ketua Majlis merupakan individu lain pegawai kerajaan yang dilantik. Datuk Bandar Majlis Bandar Raya Sebaik sahaja Seremban di isytihar kan sebahagai sebuah bandar raya, maka Majlis di ketuai oleh seorang Datuk Bandar. Ahli Majlis Berikut ialah senarai semasa Ahli Majlis Bandaraya Seremban 2023-kini: Berikut ialah senarai semasa Ahli Majlis Bandaraya Seremban 2020-2023: Lihat juga Senarai pihak berkuasa tempatan Malaysia Kategori:Pilihan raya tempatan Negeri Sembilan ‎ Pilihan raya tempatan Negeri Sembilan 1953 Pilihan raya tempatan Negeri Sembilan 1954 Pilihan raya tempatan Negeri Sembilan 1956 Pilihan raya tempatan Negeri Sembilan 1957 Pilihan raya tempatan Negeri Sembilan 1958 Pilihan raya tempatan Negeri Sembilan 1961 Pilihan raya tempatan Negeri Sembilan 1963 ‎ Rujukan Pautan luar Portal Rasmi Majlis Bandaraya Seremban (MBS)